হিঙ্গোলি জেলা
হিঙ্গোলি জেলা (মারাঠি উচ্চারণ: [ɦiŋɡoliː]) ভারতের মহারাষ্ট্র রাজ্যের একটি প্রশাসনিক জেলা। জেলার সদর দফতর হিঙ্গোলিতে। জেলাটি ৪,৫২৬ কিমি২এলাকা জুড়ে রয়েছে। এর জনসংখ্যা ১১,৭৭,৩৪৫ যার মধ্যে ১৫.৬০ শতাংশ ছিল শহুরে (২০১১-এর হিসাব অনুযায়ী[হালনাগাদ]) হিঙ্গোলি আসলে নিজামদের সামরিক ঘাঁটি হিসেবে পরিচিত ছিল কারণ এটি বিদর্ভের সাথে সীমান্তবর্তী ছিল। সে যুগে হিঙ্গোলি থেকে সামরিক বাহিনী, হাসপাতাল, ভেটেরিনারি হাসপাতাল চালু ছিল। একটি সামরিক ঘাঁটি হওয়ায় শহরটি হায়দ্রাবাদ রাজ্যের অন্যতম গুরুত্বপূর্ণ এবং বিখ্যাত স্থান ছিল। বারোটি জ্যোতির্লিঙ্গের একটি, আউন্ধা নাগনাথ হিঙ্গোলি জেলায় অবস্থিত এবং জেলা সদর থেকে দক্ষিণ-পশ্চিমে কিমি। বর্তমান জেলার অঞ্চলটি ১৫৫ সালে বোম্বাই রাজ্যের অংশ হয়ে ওঠে এবং ১৯৬০ সালে পারভানি জেলার অংশ হিসাবে মহারাষ্ট্র রাজ্যে পরিণত হয়। এই জেলাটি পারভানি জেলা থেকে ১ মে ১৯৯৯-এ পাঁচটি নিজস্ব তহসিল নিয়ে তৈরি করা হয়েছিল। তহলিসগুলো হলো: হিঙ্গোলি, কালামানুরি, সেনগাঁও, আউন্ধা নাগনাথ এবং বাসমত।